Diari Oficial de la Generalitat Valenciana


Sumari del DOGV 4319, del 22-08-2002 (2002/7975)

RESOLUCIÓ de 10 de juliol de 2002, del conseller d'Obres Públiques, Urbanisme i Transports, de 10 de juliol de 2002, per la qual s'aproven definitivament els Projectes d'Urbanització i d'Electrificació de la Unitat d'Execució 1 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7975


Data del document
:   10-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * infraestructura de transports
    * pla d'urbanisme
    * instal·lació portuària

RESOLUCIÓ de 10 de juliol de 2002, del conseller d'Obres Públiques, Urbanisme i Transports, de 10 de juliol de 2002, per la qual s'aproven definitivament els Projectes d'Urbanització i d'Electrificació de la Unitat d'Execució 1 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES). [2002/7975]
  
Vist l'expedient relatiu als ?projectes d'urbanització i de distribució d'energia elèctrica i enllumenat públic de la ZAL del Port de València?, remés per l'Entitat Pública Empresarial de Sòl (SEPES), i de conformitat amb els següents:
  
Antecedents de fet
  
Primer
  
El projecte es va sotmetre a informació pública per Resolució del conseller d'Obres Públiques, Urbanisme i Transports, de 14 de març de 2002, mitjançant inserció d'anuncis publicats en el DOGV de 27 de març de 2002, i el diari El Mundo de 29 de març de 2002, tot això de conformitat amb el que disposa l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i es va donar audiència al mateix temps a l'Ajuntament de València. Durant el període d'exposició pública no consta la presentació d'al·legacions, tant en la Comissió Territorial d'Urbanisme de València com en l'Ajuntament de València.
  
Segon
  
Per Resolució del director general d'Urbanisme i Ordenació Territorial, de 9 de juliol de 2002, es va aprovar provisionalment l'expedient de referència, i es va elevar al conseller d'Obres Públiques, Urbanisme i Transports per a l'aprovació definitiva.
  
Tercer
  
El projecte d'urbanització consta de memòria descriptiva de les obres, plans d'informació i de situació, plans de projecte i detall, plec de condicions tècniques, mesuraments, quadro de preus descompostos i pressupost.
  
Quart
  
El municipi de València disposa de Pla General d'Ordenació Urbana aprovat definitivament pel conseller d'Obres Públiques, Urbanisme i Transports el 28 de desembre de 1988.
  
Sobre l'àmbit en qüestió va aprovar, amb data 23 de juliol de 1998, el conseller d'Obres Públiques, Urbanisme i Transports, un pla especial amb l'objecte d'ampliar el patrimoni públic de sòl per al desenvolupament d'una ?Zona d'Activitats Logístiques?.
  
Amb data 23 de desembre de 1999, el conseller d'Obres Públiques, Urbanisme i Transports, va aprovar definitivament el Pla Especial Modificatiu del Pla General de València per al desenvolupament de la Zona d'Activitats Logístiques del Port de València.
  
Cinqué
  
El Servici Territorial d'Urbanisme de València amb data 4 de juliol de 2002, va formular proposta de resolució favorable a l'aprovació provisional i definitiva del present expedient.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 139 del Reglament de Planejament de la Comunitat Valenciana.
  
La documentació està completa, als efectes del compliment del que preceptuen els articles 53 de la Llei Reguladora de l'Activitat Urbanística i article 140 del Reglament de Planejament de la Comunitat Valenciana.
  
Segon
  
L'objecte del projecte d'urbanització i del projecte de distribució d'energia elèctrica i enllumenat públic, que afecten estos dos a la ZAL del Port de València, és definir els detalls tècnics de les obres públiques previstes en els plans, i es circumscriu el seu àmbit territorial a la Unitat d'Execució núm. 1 del Pla Especial Modificatiu del Pla General de València per a la Zona d'Activitats Logístiques.
  
Els projectes d'urbanització que ens ocupen tenen per objecte permetre l'execució de les obres d'urbanització que es preveuen en l'article 141 del Reglament de Planejament de la Comunitat Valenciana.
  
Tercer
  
De conformitat amb el que disposa l'article 6.D) del Decret 77/1996, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a l'aprovació definitiva del projecte d'urbanització residix en el conseller d'Obres Públiques, Urbanisme i Transports.
  
Vistos els preceptes legals esmentats i la resta de general i pertinent aplicació, Resolc
  
Aprovar definitivament els Projectes d'Urbanització i d'Electrificació de la Unitat d'Execució 1 de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.